CELEX: 52021PC0164
Language: da
Date: 2021-03-29
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse (EU) 2020/1350 om midlertidig støtte til Republikken Litauen i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet

EUROPA-KOMMISSIONEN
            Bruxelles, den 29.3.2021
            COM(2021) 164 final
            2021/0087(NLE)
            Forslag til
            RÅDETS GENNEMFØRELSESAFGØRELSE 
            om ændring af gennemførelsesafgørelse (EU) 2020/1350 om midlertidig støtte til Republikken Litauen i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
                  
            
            
               Ved Rådets forordning (EU) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen.
            
            
               Den 25. september 2020 tildelte Rådet finansiel støtte til Litauen med henblik på at supplere landets nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige.
            
            
               Den 11. marts 2021 fremsatte Litauen en ny anmodning om finansiel støtte fra Unionen under SURE-forordningen. 
            
            
               I henhold til SURE-forordningens artikel 6, stk. 2, har Kommissionen hørt de litauiske myndigheder med henblik på at kontrollere, om der er sket en pludselig og kraftig stigning i de faktiske og planlagte udgifter, som er direkte forbundet med de litauiske arbejdsmarkedsforanstaltninger, der er vedtaget som reaktion på covid-19-pandemien. Navnlig vedrører den stigning i udgifter, som der anmodes om yderligere finansiel støtte til, eksisterende foranstaltninger som omhandlet i Rådets gennemførelsesafgørelse (EU) 2020/1350:
            
            
               (a)en tilskudsordning for arbejdsgivere med henblik på at dække de anslåede lønninger for hver arbejdstager, der rammes af en periode uden arbejde. Før den 1. januar 2021 kunne arbejdsgiveren vælge, om tilskuddet skulle dække 70 % af lønnen op til maksimalt 1,5 gange mindstelønnen eller 90 % af lønnen (100 % for medarbejdere på 60 år og derover), maksimalt op til mindstelønnen. Fra den 1. januar 2021 kan arbejdsgiveren modtage tilskud til dækning af 100 % af lønnen op til maksimalt 1,5 gange mindstelønnen. De arbejdsgivere, der har deltaget i ordningen, skal bibeholde mindst 50 % af deres medarbejdere i mindst tre måneder efter tilskudsordningens ophør
            
            
               (b)en tilskudsordning for ansatte, der vender tilbage fra en ledighedsperiode, i op til seks måneder efter deres tilbagevenden til arbejdet. De udbetalte tilskud kunne i den første og den anden måned efter den ansattes tilbagevenden udgøre op til 100 % af dennes løn, i den tredje og den fjerde måned 50 %, og i den femte og den sjette måned 30 %, idet dog den øvre grænse for tilskuddet er mindstelønnen eller to gange mindstelønnen afhængigt af arbejdsgiverens økonomiske aktivitet. Disse tilskud kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, da de har til formål at yde indkomststøtte til ansatte og bidrage til at opretholde eksisterende ansættelsesforhold
            
            
               (c)ydelser til selvstændige, herunder selvstændige der er beskæftiget inden for landbruget, og som driver en landbrugsbedrift på mindste fire europæiske størrelsesenheder. I 2020 udgjorde ydelsen 257 EUR og blev udbetalt i perioden med karantæne og undtagelsestilstand samt i de efterfølgende to måneder. I 2021 udgør ydelsen 260 EUR og udbetales i perioden med karantæne og undtagelsestilstand samt i den efterfølgende måned. Ydelserne til selvstændige kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, da de har til formål at beskytte selvstændige eller lignende kategorier af arbejdstagere mod nedgang i eller tab af indkomst.
            
            
               Litauen har fremsendt de nødvendige oplysninger til Kommissionen. 
            
            
               Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse om at yde finansiel støtte til Litauen i henhold til SURE-forordningen til støtte for ovennævnte foranstaltninger. 
            
            
            
               •Sammenhæng med de gældende regler på samme område
            
            
               Dette forslag er i fuld overensstemmelse med Rådets forordning (EU) 2020/672, i henhold til hvilken forslaget fremsættes.
            
            
               Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering. 
            
            
               •Sammenhæng med Unionens politik på andre områder
            
            
               Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed. 
            
         
         
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Retsgrundlaget for dette instrument er Rådets forordning (EU) 2020/672.  
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger for at hjælpe dem med at beskytte arbejdspladser og dermed arbejdstagere og selvstændige mod risikoen for arbejdsløshed og tab af indkomst.
            
            
               Denne støtte vil hjælpe den berørte befolkning og bidrage til at mindske de direkte samfundsmæssige og økonomiske virkninger af den aktuelle covid-19-krise. 
            
            
               •Proportionalitetsprincippet
            
            
               Forslaget overholder proportionalitetsprincippet. Det går ikke videre, end hvad der er nødvendigt for at nå instrumentets mål. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter.
            
            
               •Konsekvensanalyse
            
            
               På grund af forslagets hastende karakter er der ikke foretaget nogen konsekvensanalyse.
            
            
               4.VIRKNINGER FOR BUDGETTET
            
            
               Kommissionen bør kunne optage lån på de finansielle markeder med henblik på videreudlån til medlemsstater, der anmoder om finansiel støtte inden for rammerne af SURE-instrumentet. 
            
            
               Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet:
            
            
               ·en stringent og konservativ tilgang til økonomisk forvaltning
            
            
               ·en sammensætning af låneporteføljen, der begrænser koncentrationsrisikoen, den årlige eksponering og en overdreven eksponering for de enkelte medlemsstater, samtidig med at der sikres tilstrækkelige ressourcer til de medlemsstater, hvor behovet er størst, samt
            
            
               ·muligheder for refinansiering af gæld.
            
            
               2021/0087 (NLE)
            
         
         
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse (EU) 2020/1350 om midlertidig støtte til Republikken Litauen i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet
                  1
               , særlig artikel 6, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den 25. september 2020 tildelte Rådet som følge af Litauens anmodning af 7. august 2020 finansiel støtte til Litauen i form af et lån på højst 602 310 000 EUR med en maksimal løbetid på 15 år med henblik på at supplere landets nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. 
            
            
               (2)Lånet skulle anvendes til at finansiere de arbejdsfordelingsordninger og lignende foranstaltninger, som Litauen havde vedtaget, jf. Rådets gennemførelsesafgørelse (EU) 2020/1350
                  2
               . 
            
            
               (3)Covid-19-udbruddet fastlåser fortsat en væsentlig del af arbejdsstyrken i Litauen. Dette fører fortsat til pludselige og kraftige stigninger i de offentlige udgifter i Litauen med hensyn til de foranstaltninger, der er nævnt i artikel 3, litra a) og b), i gennemførelsesafgørelse (EU) 2020/1350. 
            
            
               (4)Covid-19-udbruddet og de ekstraordinære foranstaltninger, som Litauen har gennemført i 2020 og 2021 for at dæmme op for udbruddet og de socioøkonomiske og sundhedsrelaterede konsekvenser heraf, har haft og har stadig dramatiske følger for de offentlige finanser. Ifølge Kommissionens efterårsprognose 2020 forventedes Litauen at have et offentligt underskud og en offentlig gæld på henholdsvis 8,4 % og 47,2 % af bruttonationalproduktet (BNP) ved udgangen af 2020. I 2021 forventes Litauens offentlige underskud og gæld at udgøre henholdsvis 6,0 % og 50,7 % af BNP. Ifølge Kommissionens mellemliggende vinterprognose 2021 forventes Litauens BNP at stige med 2,2 % i 2021.
            
            
               (5)Den 11. marts 2021 anmodede Litauen om yderligere finansiel støtte fra Unionen for et beløb på 354 950 000 EUR med henblik på fortsat at supplere dets nationale indsats i 2020 og 2021 for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. Anmodningen vedrører navnlig de foranstaltninger, der er beskrevet i betragtning 6-8. 
            
            
               (6)Ved lov om beskæftigelse nr. XII-2470 af 21. juni 2016 som ændret i 2020
                  3
               , jf. artikel 3, litra a), i gennemførelsesafgørelse (EU) 2020/1350, indførte Litauen en tilskudsordning for arbejdsgivere til dækning af de anslåede lønninger for hver ansat, der rammes af en periode uden arbejde, som en støtte i perioden med undtagelsestilstand eller karantæne. Før den 1. januar 2021 kunne arbejdsgiveren vælge, om tilskuddet skulle dække 70 % af lønnen op til maksimalt 1,5 gange mindstelønnen eller 90 % af lønnen (100 % for medarbejdere på 60 år og derover), maksimalt op til mindstelønnen. Fra den 1. januar 2021 kan arbejdsgiveren modtage tilskud til dækning af 100 % af lønnen op til maksimalt 1,5 gange mindstelønnen. De arbejdsgivere, der har deltaget i ordningen, skal bibeholde mindst 50 % af deres ansatte i mindst tre måneder efter tilskudsordningens ophør. 
            
            
               (7)I henhold til lov om beskæftigelse nr. XII-2470 af 21. juni 2016 som ændret i 2020, jf. artikel 3, litra a), i gennemførelsesafgørelse (EU) 2020/1350, blev der også betalt tilskud til ansatte, der vender tilbage fra en ledighedsperiode
                  4
               , i op til seks måneder efter denne tilbagevenden til arbejdet. De udbetalte tilskud kunne i den første og den anden måned efter den ansattes tilbagevenden udgøre op til 100 % af dennes løn, i den tredje og den fjerde måned 50 %, og i den femte og den sjette måned 30 %, idet dog den øvre grænse for tilskuddet er mindstelønnen eller to gange mindstelønnen afhængigt af arbejdsgiverens økonomiske aktivitet. Disse tilskud kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, da de havde til formål at yde indkomststøtte til ansatte og bidrage til at opretholde eksisterende ansættelsesforhold.
            
            
               (8)Myndighederne har også indført ydelser til selvstændige, herunder selvstændige, der er beskæftiget inden for landbruget, og som driver en landbrugsbedrift på mindst fire europæiske størrelsesenheder, jf. artikel 3, litra b), i gennemførelsesafgørelse (EU) 2020/1350. Denne foranstaltning blev ændret i 2020
                  5
               . I 2020 udgjorde ydelsen 257 EUR og blev udbetalt i perioden med karantæne og undtagelsestilstand samt i de efterfølgende to måneder. I 2021 udgør ydelsen 260 EUR og udbetales i perioden med karantæne og undtagelsestilstand samt i den efterfølgende måned. Ydelserne til selvstændige kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, da de har til formål at beskytte selvstændige eller lignende kategorier af arbejdstagere mod nedgang i eller tab af indkomst.
            
            
                (9)Litauen opfylder de i artikel 3 i forordning (EU) 2020/672 nævnte betingelser for at anmode om finansiel støtte. Litauen har forelagt Kommissionen passende dokumentation for, at de faktiske og planlagte offentlige udgifter efter den 1. februar 2020 er steget med 1 101 607 198 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Der er tale om en pludselig og kraftig stigning, fordi den også er forbundet med en forlængelse af eksisterende nationale foranstaltninger, der er direkte forbundet med arbejdsdelingsordninger og lignende foranstaltninger og omfatter en betydelig del af virksomhederne og arbejdsstyrken i Litauen. Litauen har finansieret 144 347 198 EUR af det øgede udgiftsbeløb med midler fra Unionen.
            
            
               (10)Kommissionen har hørt Litauen og bekræftet, at der er sket en pludselig og kraftig stigning i de faktiske og planlagte offentlige udgifter med direkte tilknytning til arbejdsfordelingsordninger og lignende foranstaltninger som omhandlet i anmodningen af 11. marts 2021, jf. artikel 6 i forordning (EU) 2020/672. 
            
            
               (11)Der bør derfor ydes finansiel støtte med henblik på at hjælpe Litauen med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet. Kommissionen bør træffe afgørelser vedrørende løbetid, størrelse og frigivelse af rater og trancher i et tæt samarbejde med de nationale myndigheder. 
            
            
               (12)Litauen og Kommissionen bør tage hensyn til denne afgørelse i den låneaftale, der er omhandlet i artikel 8, stk. 2, i forordning (EU) 2020/672. 
            
         
         
            
               (13)Nærværende afgørelse bør ikke berøre udfaldet af eventuelle sager om forvridning af det indre marked, som indledes, navnlig i henhold til traktatens artikel 107 og 108. Den fritager heller ikke medlemsstaterne for i henhold til traktatens artikel 108 at underrette Kommissionen om eventuel statsstøtte.
            
            
               (14)Litauen bør regelmæssigt underrette Kommissionen om gennemførelsen af de planlagte offentlige udgifter, således at Kommissionen kan vurdere, i hvilket omfang landet har afholdt disse udgifter.
            
            
               (15)Afgørelsen om at yde finansiel støtte er blevet truffet under hensyntagen til Litauens eksisterende og forventede behov samt anmodninger om finansiel støtte i henhold til forordning (EU) 2020/672, som andre medlemsstater allerede har indgivet eller planlagt at indgive, samtidig med at principperne om ligebehandling, solidaritet, proportionalitet og gennemsigtighed anvendes — 
            
            
               VEDTAGET DENNE AFGØRELSE: 
            
            
               Artikel 1
            
            
               I gennemførelsesafgørelse (EU) 2020/1350 foretages følgende ændringer: 
            
            
            
               (1)I artikel 2 foretages følgende ændringer:
            
            
               (a)stk. 1 affattes således: 
            
            
               "1. Unionen stiller et lån på højst 957 260 000 EUR til rådighed for Litauen. Lånet har en maksimal gennemsnitlig løbetid på 15 år."
            
            
               (b)stk. 4 affattes således: 
            
            
               "4. Den første rate frigives under forbehold af, at den i artikel 8, stk. 2, i forordning (EU) 2020/672 omhandlede låneaftale træder i kraft. Eventuelle efterfølgende rater frigives i overensstemmelse med vilkårene i en sådan låneaftale eller, hvor det er relevant, på betingelse af ikrafttrædelsen af et tillæg til låneaftalen eller i overensstemmelse med en ændret låneaftale mellem Litauen og Kommissionen."
            
            
            
               (2)
                     Artikel 3 affattes således: 
            
            
               "Artikel 3
            
            
                  Litauen kan finansiere følgende foranstaltninger:
            
            
               (a)løntilskud under en ledighedsperiode, jf. artikel 41 i lov om beskæftigelse nr. XII-2470 af 21. juni 2016 som ændret i 2020
            
            
               (b)løntilskud efter en ledighedsperiode, jf. artikel 41 i lov om beskæftigelse nr. XII-2470 af 21. juni 2016 som ændret i 2020 
            
            
               (c)ydelser til selvstændige, jf. artikel 5-1 i lov om beskæftigelse nr. XII-2470 af 21. juni 2016 som ændret i 2020
            
            
               (d)ydelser til selvstændige beskæftiget inden for landbruget, jf. artikel 5-2 i lov om beskæftigelse nr. XII-2470 af 21. juni 2016 som ændret i 2020." 
            
         
         
            
            
               (3)Artikel 4 affattes således: 
            
            
               "Artikel 4
            
            
               1.Litauen underretter senest den 30. marts 2021 og derefter hver sjette måned Kommissionen om afholdelsen af de planlagte offentlige udgifter, indtil alle de planlagte offentlige udgifter er blevet afholdt. 
            
            
               2.Hvis foranstaltningerne i artikel 3 tager udgangspunkt i planlagte offentlige udgifter og er genstand for en gennemførelsesafgørelse om ændring af gennemførelsesafgørelse (EU) 2020/1350, underretter Litauen senest seks måneder efter datoen for vedtagelse af denne afgørelse og derefter hver sjette måned Kommissionen om gennemførelse af de planlagte offentlige udgifter, indtil den pågældende planlagte udgift er fuldt ud gennemført.". 
            
            
            
               Artikel 2
            
            
               Denne afgørelse er rettet til Republikken Litauen.
            
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 159 af 20.5.2020, s. 1.
               
               
                  
                     (2)
                  
                        Rådets gennemførelsesafgørelse (EU) 2020/1350 af 25. september 2020 om midlertidig støtte til Republikken Litauen i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet (EUT L 314 af 29.9.2020, s. 35). 
               
               
                  
                     (3)
                  
                        Artikel 41 i del 2-1 i lov om beskæftigelse nr. XII-2470 af 21. juni 2016 som ændret ved lov nr. XIII-2822 af 17. marts 2020, lov nr. XIII-2846 af 7. april 2020, lov nr. XIII-3005 af 4. juni 2020 og lov nr. XIV-131 af 23. december 2020.
               
               
                  
                     (4)
                  
                        Artikel 41 i del 2-4 i lov om beskæftigelse nr. XII-2470 af 21. juni 2016 som ændret ved lov nr. XIII-2822 af 7. maj 2020 og lov nr. XIII-3005 af 4. juni 2020.
               
               
                  
                     (5)
                  
                        Artikel 5-1 i lov om beskæftigelse nr. XII-2470 af 21. juni 2016 som ændret ved lov nr. XIII-2822 af 17. marts 2020, lov nr. XIII-2846 af 7. april 2020, lov nr. XIII-2877 af 30. april 2020 og lov nr. XIV-35 af 3. december 2020.